
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 638 

3 Μαΐου 2004 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Καθορισμός προθεσμιών για το διορισμό μελών εφορευ¬ 
τικών επιτροπών των εκλογικών τμημάτων στις εκλο¬ 
γές για την ανάδειξη των μελών του Ευρωπαϊκού Κοι¬ 
νοβουλίου που θα διεξαχθούν στο έδαφος των λοιπών 

κρατών μελώντης Ευρωπαϊκής Ένωσης κ.λ.π. 1 

Ορισμός εκπροσώπου του Γ.Λ.Κ. στο Διοικητικό Συμ¬ 
βούλιο της «ΕΛ.ΤΑ. Α.Ε.». 2 

Παράταση προθεσμιών καταβολής βεβαιωμένων χρεών 
των πληγέντων από τον σεισμό στο Ν. Μεσσηνίας... 3 


Τροποποίηση της 2/31914/0004/28.5.2001 απόφασής 
μας «Επανακαθορισμός της 2/15696/0004/ 9.3.2001 
απόφασης «Σύσταση, συγκρότηση και ορισμός με¬ 
λών Επιτροπής Δημοσιονομικού Ελέγχου (Ε.Δ.ΕΛ.) 
με σκοπό τη διενέργεια ελέγχων των διαχειριστικών 
αρχών, της Αρχής Πληρωμής, των τελικών δικαιού¬ 


χων και πράξεων». 4 

Μερική απαγόρευση δημιουργίας θέσεων στάθμευσης 
στο ιστορικό - εμπορικό κέντρο Αλεξανδρούπολης. 5 

Χορήγηση άδειας ασκήσεως επαγγέλματος Κοινών. 
Λειτουργού στην Ανδρικοπούλου Αγγελική του Γε- 

ωργίου. 6 

Χορήγηση άδειας ασκήσεως επαγγέλματος Κοινών. 
Λειτουργού στην Λειβαδίτη Ανδριάνα του Ιωάννη . 7 


ΑΠΟΦΑΣΕΙ Σ 

Αριθ. 15968 (1) 

Καθορισμός προθεσμιών για το διορισμό μελών εφορευ¬ 
τικών επιτροπών των εκλογικών τμημάτων στις εκλο¬ 
γές για την ανάδειξη των μελών του Ευρωπαϊκού Κοι¬ 
νοβουλίου που θα διεξαχθούν στο έδαφος των λοιπών 
κρατών μελώντης Ευρωπαϊκής Ένωσης κ.λ.π. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ - ΕΞΩΤΕΡΙΚΩΝ 

Έχοντας υπόψη: 

1. Τις διατάξεις: 

α. Του άρθρου 4 παρ. 10 του Ν. 1427/1984 «Άσκηση του 


εκλογικού δικαιώματος κατά τις εκλογέςτου Ευρωπαϊκού 
Κοινοβουλίου από τους Έλληνες που διαμένουν στο έδα¬ 
φος των λοιπών κρατών της Ευρωπαϊκής Οικονομικής 
Κοινότητας» (ΦΕΚ 40 Α'). 

β. Του άρθρου 29 Ατού Ν. 1558/1985 «Κυβέρνηση και 
Κυβερνητικά Όργανα» (ΦΕΚ Α' 137), το οποίο προστέθη¬ 
κε με το άρθρο 27 του Ν. 2081/1992 «Ρύθμιση του θεσμού 
των Επιμελητηρίων κ.λ.π. (ΦΕΚ 154 Α') και αντικαταστά- 
θηκε με το άρθρο 1 παρ.2α του Ν. 2469/1997 «Περιορι¬ 
σμός και βελτίωση της αποτελεσματικότητας των κρατι¬ 
κών δαπανών και άλλες διατάξεις» (ΦΕΚ Α' 38). 

2. Το γεγονός ότι από την απόφαση αυτή δεν προκύπτει 
δαπάνη σε βάρος του κρατικού προϋπολογισμού, απο¬ 
φασίζουμε: 

1. Οι αντιπρόσωποι της δικαστικής αρχής και οι ανα¬ 
πληρωματικοί τους διορίζονται δέκα (10) τουλάχιστον 
ημέρες πριν από την ημέρα της ψηφοφορίας και ειδοποι¬ 
ούνται για τον διορισμό τους από τον Εισαγγελέα του 
Αρείου Πάγου. 

2. Οι αντιπρόσωποι της δικαστικής αρχής οφείλουν να 
βρίσκονται στον τόπο του διορισμού τους την τρίτη ημέ¬ 
ρα πριν από την ψηφοφορία, ειδοποιώντας αμέσως για 
την άφιξη τους τον επόπτη εκλογών και την αρμόδια πρε¬ 
σβευτική ή προξενική αρχή. 

3. Οι εκλογείς μέλη των εφορευτικών επιτροπών διορί¬ 
ζονται οκτώ (8) τουλάχιστον ημέρες πριν από την ημέρα 
ψηφοφορίας. 

Η πρεσβευτική ή προξενική αρχή ειδοποιεί αμέσως τα 
διοριζόμενα τακτικά και αναπληρωματικά μέλη, γνωστο¬ 
ποιώντας τους ταυτόχρονα το εκλογικό τμήμα και κατά¬ 
στημα ψηφοφορίας, στο οποίο και θα πρέπει να παρου¬ 
σιαστούν, μία (1) τουλάχιστον ώρα πριν από την έναρξη 
της ψηφοφορίας για ανάληψη των καθηκόντων τους. 

4. Η κλήρωση των παραπάνω τακτικών και αναπληρω¬ 
ματικών μελών γίνεται δέκα (10) τουλάχιστον ημέρες πριν 
από την ημέρα της ψηφοφορίας. Η ημέρα και ώρα της 
κλήρωσης γνωστοποιείται με ανακοίνωση των πρεσβευτι¬ 
κών ή προξενικών αρχών και τοιχοκολλάται στα καταστή¬ 
ματα των αρχών αυτών, δεκαπέντε (15) τουλάχιστον ημέ¬ 
ρες πριν από την ημέρα ψηφοφορίας και ανακοινώνεται 
αυθημερόν με τηλεγράφημα στο Υπουργείο Εσωτερικών, 
Δημόσιας Διοίκησης και Αποκέντρωσης. 

Γιατην κλήρωση συντάσσεται πρακτικό που υπογράφε¬ 
ται από τον Πρεσβευτή ή τον Πρόξενο και τον κατά βαθμό 
αμέσως επόμενο στην ιεραρχία του προσωπικού της Πρε- 

σβείας ή του Προξενείου. 

5. Όλα τα κληρωθέντα μέλη των εφορευτικών επιτρο¬ 
πών ειδοποιούνται για το διορισμό τους τρεις (3) τουλά¬ 
χιστον ημέρες πριν από την ημέρα ψηφοφορίας και υπο- 
χρεούνται να εκτελούν τα καθήκοντα τους. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Μαρτίου 2004 

οι ΥΠΟΥΡΓΟΙ 
ΕΣΩΤΕΡΙΚΩΝ, ΔΙΟΙΚΗΣΗΣ 

ΚΑΙ ΑΠΟΚΕΝΤΡΩΣΗΣ ΕΞΩΤΕΡΙΚΩΝ 

Π. ΠΑΥΛΟΠΟΥΛΟΣ Π. ΜΟΛΥΒΙΑΤΗΣ 

-♦- 

Αριθ.οικ. 2/17353/0025 (2) 

Ορισμός εκπροσώπου του Γ.Λ.Κ. στο Διοικητικό Συμβού¬ 
λιο της «ΕΛ.ΤΑ. Α.Ε.» 

Ο ΥΦΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 10 του Ν. 2322/95 (ΦΕΚ143/ 
Α712.7.95). 

2. Τις διατάξεις του Ν. 2414/96 «Εκσυγχρονισμός των 
Δημοσίων Επιχειρήσεων και Οργανισμών» (ΦΕΚ 135/ 
25.6.96). 

3. Τις σχετικές αποφάσεις του Υπουργού Οικονομικών, με 
τις οποίες έχει παρασχεθεί η εγγύηση του Ελληνικού Δημο¬ 
σίου προς πιστωτικά ιδρύματα για την κάλυψη δανείων της 
ΕΛ.ΤΑ. Α.Ε., τα οποία δεν έχουν εξοφληθεί μέχρι σήμερα. 

4. Την 14650/ΔΙΟΕ 85/17.3.2004 απόφαση του Πρωθυ¬ 
πουργού και του Υπουργού Οικονομίας και Οικονομικών 
«Καθορισμός αρμοδιοτήτων των Υφυπουργών Οικονο¬ 
μίας και Οικονομικών» (ΦΕΚ519/Β717.3.2004). 

5. Το 16543/1742/26.3.2004 έγγραφο των Διοικητικών 
Υπηρεσιών του Υπουργείου Μεταφορών και Επικοινωνιών. 

6. Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη σε βάρος του Δημοσίου, 
αποφασίζουμε: 

Ορίζουμε όπως, από της ισχύος της απόφασης αυτής, 
μετέχει ως τακτικό μέλος, στο Διοικητικό Συμβούλιο της 
Α.Ε. Ελληνικά Ταχυδρομεία (ΕΛ.ΤΑ.) η Παππά Όλγα υπάλ¬ 
ληλος του Γενικού Λογιστηρίου του Κράτους (Γ.Λ.Κ.) του 
κλάδου ΠΕ - Δημοσιονομικών με βαθμό Α', σε αντικατά¬ 
σταση του Κωνσταντίνου Μπαζιώτη, επίσης υπαλλήλου 
του Γ.Λ.Κ. που παραιτήθηκε. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 1 Απριλίου 2004 

Ο ΥΦΥΠΟΥΡΓΟΣ 

ΠΕΤΡΟΣ ΔΟΥΚΑΣ 
-♦- 

Αριθ. 1024454/1767-20/0016 (3) 

Παράταση προθεσμιών καταβολής βεβαιωμένων χρεών 
των πληγέντων από τον σεισμό στο Ν. Μεσσηνίας. 

Ο ΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τη διάταξη της παραγράφου 5 του πέμπτου άρθρου 
Ν. 2275/94 (ΦΕΚ 238Α), με την οποία παρέχεται εξουσιο¬ 
δότηση στον Υπουργό Οικονομικών σε εξαιρετικές περι¬ 


πτώσεις σεισμών, πλημμύρων ή άλλων θεομηνιών από τις 
οποίες προκαλούνται σημαντικές ζημιές σε μεγάλο αριθ¬ 
μό φορολογουμένων να εκδίδει αποφάσεις με τις οποίες 
αναστέλλονται στις πληγείσες περιοχές η είσπραξη των 
ληξιπρόθεσμων χρεών προς το Δημόσιο για χρονικό διά¬ 
στημα μέχρι έξη (6) μηνών και να ρυθμίζεται η καταβολή 
των χρεών μέχρι είκοσι τέσσερις (24) μηνιαίες δόσεις, με 
μερική η ολική απαλλαγή από τις προσαυξήσεις εκπρό¬ 
θεσμης καταβολής, που αναλογούν κατά τις διατάξεις 
του ΚΕΔΕ. 

2. Τη διάταξη του άρθρου 8 Ν. 1284/82 (ΦΕΚ 114Α) με 
την οποία εξουσιοδοτείται ο Υπουργός Οικονομικών να 
παρατείνει με αποφάσεις τις προθεσμίες των βεβαιωμέ¬ 
νων χρεών προς το Δημόσιο και προς τρίτους σε εξαιρε¬ 
τικές περιπτώσεις. 

3. Το γεγονός ότι ο σεισμός της 1ης Μαρτίου 2004 στο 
Ν. Μεσσηνίας είχε σαν αποτέλεσμα ν’ απορυθμιστεί η οι¬ 
κονομική και κοινωνική ζωή των πληγέντων κατοίκων. 

4. Το γεγονός ότι με την παρούσα απόφαση δεν προκα- 
λείται απώλεια εσόδων στον Κρατικό Προϋπολογισμό. 

5. Την 14650/ΔΙΟΕ 85/17.3.2004 (ΦΕΚ 519 Β’) κοινή 
απόφαση του Υπουργού Οικονομίας και Οικονομικών με 
την οποία εκχωρούνται αρμοδιότητες στους Υφυπουρ¬ 
γούς Οικονομίας και Οικονομικών, αποφασίζουμε: 

Παρατείνουμε μέχρι 30.4.2004 την προθεσμία καταβο¬ 
λής των βεβαιωμένων χρεών στις ΔΟΥ του Ν. Μεσσηνίας, 
η οποία λήγει στο τέλος Μαρτίου 2004. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 17 Μαρτίου 2004 

Ο ΥΦΥΠΟΥΡΓΟΣ 

ΑΔΑΜ ΡΕΓΚΟΥΖΑΣ 
-♦- 

Αριθ. 2/17460/0004 (4) 

Τροποποίηση της 2/31914/0004/28.5.2001 απόφασής 
μας «Επανακαθορισμός της 2/15696/0004/ 9.3.2001 
απόφασης «Σύσταση, συγκρότηση και ορισμός μελών 
Επιτροπής Δημοσιονομικού Ελέγχου (Ε.Δ.ΕΛ.) με σκο¬ 
πό τη διενέργεια ελέγχων των διαχειριστικών αρχών, 
της Αρχής Πληρωμής, των τελικών δικαιούχων και 
πράξεων». 

Ο ΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α) του άρθρου 17 του Ν. 2860/2000 «Διαχείριση, παρα¬ 
κολούθηση και έλεγχος του Κοινοτικού Πλαισίου Στήρι¬ 
ξης και άλλες διατάξεις» (Α. 251). 

β) του άρθρου 13 του Ν. 2690/99 «Κύρωση του Κώδικα 
Διοικητικής Διαδικασίας και άλλες διατάξεις» (Α.45). 

γ) του Π.Δ. 284/88 «Οργανισμός Υπουργείου Οικονομι¬ 
κών» (Α. 128) όπως τροποποιήθηκε και ισχύει σήμερα. 

δ) του Π.Δ. 37/97 «Οργάνωση-Αρμοδιότητες της Γενι¬ 
κής Γραμματείας Δημοσιονομικής Πολιτικής του Υπ. Οι¬ 
κονομικών» (Α.37). 

2. Την 2/31914/0004/28.5.2001 απόφαση επανακαθορι¬ 
σμού της «Σύστασης, συγκρότησης και ορισμού μελών 
της Επιτροπής Δημοσιονομικού Ελέγχου (ΕΔΕΑ)», όπως 
τροποποιήθηκε με τις 2/62230/0004/25.10.2001, 2/63404/ 

0004/31.10.2001, 2/65928/0004/12.11.2001, 2/10255/0004/ 
15.2.2001,2/35202/0004/26.6.2002,2/9180/0004/13.2.2003, 
2/21730/0004/15.4.2003 και 2/1431/0004/ 14.1.2004 όμοιες 
αποφάσεις μας. 

3. Την 1113926/1557/Α0006/18.12.2001 (Β.1703) από¬ 
φαση του Υπουργού Οικονομίας και Οικονομικών «Μετα¬ 
βίβαση αρμοδιοτήτων και εξουσίας να υπογράφουν «Με 
εντολή Υπουργού» στο Γενικό Γραμματέα κ.λπ.». 

4. Το γεγονός ότι, από τις διατάξεις της απόφασης αυ¬ 
τής, δεν προκαλείται επιπλέον δαπάνη σε βάρος του εκτε- 
λούμενου προϋπολογισμού εξόδων του Υπουργείου Οι¬ 
κονομίας και Οικονομικών, έτους 2004. 

5. Την από 9.3.2004 αίτηση παραίτησηςτου (ε) τακτικού 
μέλους Γεωργίου Νώτη, αποφασίζουμε: 

Α. Την τροποποίηση της 2/31914/28.5.2001 απόφασής 
μας και ορίζουμε: 

ως (ε) τακτικό μέλος τον Σφακιανάκη Ξενοφώντα, πολι¬ 
τικό μηχανικό, σε αντικατάσταση του Νώτη Γεωργίου, με 
αναπληρωτή του τον Αδαμόπουλο Κωνσταντίνο, ιδιώτη, 
σε αντικατάσταση του Καρακούση Παναγιώτη, 

ως (στ) τακτικό μέλος τον Ρούλια Αθανάσιο, οικονομο¬ 
λόγο, σε αντικατάσταση της Πεγίδου Άννας, με αναπλη¬ 
ρωτή του τον Δημόπουλο Ιωάννη, Προϊστάμενο Γ' Τμήμα- 
τος στο Ειδικό Λογιστήριο του Υπουργείου Εθνικής Άμυ¬ 
νας, σε αντικατάσταση του Ευσταθίου Παναγιώτη, 

ως (ζ) τακτικό μέλος τον Φαρμάκη Νικόλαο, Διευθυντή 
επί τιμή του Γενικού Λογιστηρίου του Κράτους, σε αντι¬ 
κατάσταση του Κατσαντώνη Σπυρίδωνα, με αναπληρώ- 
τριά του την Κανελλάκη Μαρία, αρχιτέκτονα, σε αντικα¬ 
τάσταση του Μπέκα Σπυρίδωνα. 

Β. Κατά τα λοιπά ισχύει η ανωτέρω τροποποιούμενη 
απόφασή μας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 2 Απριλίου 2004 

Με εντολή Υπουργού 
Ο Γ ενικός Διευθυντής 
ΒΑΣΙΛΕΙΟΣ ΚΑΤΡΙΒΕΣΗΣ 
-♦- 

Αριθ. 1017 (5) 

Μερική απαγόρευση δημιουργίας θέσεων στάθμευσης 
στο ιστορικό - εμπορικό κέντρο Αλεξανδρούπολης. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΑΝΑΤΟΛΙΚΗΣ ΜΑΚΕΔΟΝΙΑΣ - ΘΡΑΚΗΣ 

Έχοντας υπόψη: 

1. Τις διατάξεις του Ν. 960/79 (Φ.Ε.Κ. 194 Α') και ειδικό¬ 
τερα την παρ. 4 του άρθ. 2 όπως αυτή αντικαταστάθηκε 
με την παρ. 4γ του άρθ. 14 του Ν. 3044/02 (Φ.Ε.Κ. 
197Α/27.8.2002). 

2. Τις διατάξεις του άρθρου 29 §Α.2 του Ν. 2831/2000 
(Φ.Ε.Κ. 140Α') όπως αυτό αντικαταστάθηκε με το άρθ. 10 
του Ν. 3044/02, σε συνδυασμό με τις διατάξεις του 
Ν. 2503/97 (Φ.Ε.Κ. 107 Α'). 

3. Τις διατάξεις του Ν.Δ. της 17.7.23 «περί σχεδίων πό¬ 
λεων, κτλ.» όπως ισχύουν σήμερα. 

4. Τις διατάξεις του Π.Δ.350/96 (Φ.Ε.Κ. 230 Α') και ειδι¬ 
κότερα του άρθ. 9 όπως ισχύει σήμερα. 

5. Το εγκεκριμένο Γ.Π.Σ. της Αλεξ/πολης όπως αυτό 
ισχύει σήμερα (Αποφ. Υπ.ΠΕ.ΧΩ.Δ.Ε. 25903/5885/99 - 


Φ.Ε.Κ. 844 Δ725.11.99). 

6. Το ισχύον ρυμοτομικό σχέδιο της εν λόγω περιοχής 
(14548/12.10.89 απόφ. Νομ. Έβρου - Φ.Ε.Κ. 674 Δ'/ 
30.10.89). 

7. Την 1-1956/19.7.82 (Φ.Ε.Κ. 800 Β'/20.10.82) απόφαση 
Νομάρχη Έβρου. 

8. Την οικ. 396/30.1.2004 απόφαση του Γεν. Δ./ντη Πε- 
ριφ. Α.Μ.- Θ. που αφορά στη συγκρότηση του Περιφ./κού 
Συμβουλίου Χ.Ο.Π. στη Δ./νση ΠΕ.ΧΩ. Περιφ. Ανατ. Μα- 
κεδ. - Θράκης. 

9. Την 1096/27.3.2003 απόφαση του Γεν. Γραμμ. Περιφ. 
Α.Μ.-Θ. περί «μεταβιβάσεως αρμοδιοτήτων σε προϊστα¬ 
μένους Δ./νσεων και Τμημάτων της Περιφ. Α.Μ.-Θ.» 
(Φ.Ε.Κ. 393 Β'). 

10. Την 8811/11.2.2004 Εισήγηση του Πολεοδομικού 
Γ ραφείου του Δήμου Αλεξ/πολης περί «μερικής απαγό¬ 
ρευσης δημιουργίας θέσεων στάθμευσης στο ιστορικό - 
εμπορικό κέντρο Αλεξ/πολης» καθώς και το 13137/ 
2.3.2004 έγγρ. του Τμ. Πολεοδομίας του Δήμου Αλεξ/πο¬ 
λης. 

11. Τις 539/2003 και 158/2004 αποφάσεις του Δημ. 
Συμβ. Αλεξ/πολης. 

12. Την από 3.3.2004 2η Συνεδρίαση του Συμβουλίου 
Χ.Ο.Π. της Περιφέρειας Ανατολικής Μακεδονίας - Θρά¬ 
κης (8/3.3.2004 σύμφωνη γνωμοδότηση - ομόφωνη). 

13. Το γεγονός ότι από τις κανονιστικές διατάξεις της 
απόφασης αυτής δεν προκαλείται δαπάνη σε βάρος του 
κρατικού προϋπολογισμού ή του προϋπολογισμού του 
Δήμου Αλεξανδρούπολης. 

Επειδή η αιτηθείσα ρύθμιση, η οποία αφορά στη μερική 
απαγόρευση δημιουργία χώρων στάθμευσης έως και δε¬ 
καπέντε θέσεων στο ιστορικό - εμπορικό κέντρο της Αλε¬ 
ξανδρούπολης, πρόκειται να βελτιώσει τις πολεοδομικές 
συνθήκες (κυκλοφοριακές, προσπελασιμότητα πεζών, αι¬ 
σθητικές κ.λ.π.) στην εν λόγω περιοχή, συμβάλλοντας 
έτσι στην ανάδειξη του ιδιαίτερου μορφολογικού - πολιτι¬ 
στικού χαρακτήρα της και της ιστορικής της αξίας, βελ¬ 
τιώνονται την ποιότητα ζωής των κατοίκων της, αποφασί¬ 
ζουμε: 

Άρθρο 1 

την απαγόρευση δημιουργίας χωρών στάθμευσης έως 
και δεκαπέντε (15) θέσεων - ήτοι να επιτρέπεται η δημι¬ 
ουργία χωρών στάθμευσης μόνο άνω των δεκαπέντε θέ¬ 
σεων - στο ιστορικό - εμπορικό κέντρο της Αλεξανδρού¬ 
πολης και συγκεκριμένα στην περιοχή που περικλείεται 
από τις οδούς Νικηφ. Φωκά, Β Αλεξάνδρου, ΚαραολήΔη- 
μήτριου, Φιλιππουπόλεως καιΛεωφ. Δημοκρατίας. 

Κατά τα λοιπά έχουν εφαρμογή οι διατάξεις του 
Ν. 960/79 καθώς και του Π.Δ. 350/96 όπως αυτές ισχύ¬ 
ουν σήμερα. 

Άρθρο 2 

Η ισχύς της αρχίζει από τη δημοσίευσή της στην Εφη¬ 
μερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κομοτηνή, 22 Μαρτίου 2004 

Με εντολή Γ ενικού Γ ραμματέα Περιφέρειας 
Η Διευθύντρια ΠΕ.ΧΩ. 

ΑΛΕΚΑ ΠΑΣΣΟΠΟΥΛΟΥ - ΧΑΤΖΗ 

( 6 ) 

Χορήγηση άδειας ασκήσεως επαγγέλματος Κοινών. Λει¬ 
τουργού στην Ανδρικοπούλου Αγγελική του Γεωργίου. 

Ο ΝΟΜΑΡΧΗΣ ΑΧΑΪΑΣ 

Με την 2983/2.4.2004 χορηγείται στην κοινωνική λειτουρ¬ 
γό Ανδρικοπούλου Αγγελική του Γεωργίου κάτοικο Πα- 
τρών, άδεια ασκήσεως επαγγέλματος Κοινών. Λειτουργού. 

Με εντολή Νομάρχη 

Η Διευθύντρια 
Μ. ΧΡΟΝΟΠΟΥΛΟΥ 


( 7 ) 

Χορήγηση άδειας ασκήσεως επαγγέλματος Κοινών. Λει¬ 
τουργού στην Λειβαδίτη Ανδριάνατου Ιωάννη. 

Ο ΝΟΜΑΡΧΗΣ ΑΧΑΪΑΣ 

Με την 2984/2.4.2004 χορηγείται στην κοινωνική λει¬ 
τουργό Λειβαδίτη Ανδριάνατου Ιωάννη κάτοικο Πατρών, 
άδεια ασκήσεως επαγγέλματος Κοινών. Λειτουργού. 

Με εντολή Νομάρχη 

Η Διευθύντρια 
Μ. ΧΡΟΝΟΠΟΥΛΟΥ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




